એક છોકરી બગીચામાં ઉદાસ બેઠી હતી. બુઢ્ઢા માળીએ આવીને પૂછયું કે તું કેમ આટલી ઉદાસ છે? તારા ચહેરાનું નૂર કેમ ઉડી ગયું છે? છોકરીએ કહ્યું કે, મારો એક સંબંધ ખતમ થઈ ગયો છે. એ સંબંધનું માતમ ચહેરા પર પથરાઈ ગયું છે. કંઈ જ ગમતું નથી. માળીએ એક છોડ સામે આંગળી ચીંધીને કહ્યું કે, ત્યાં એક સુંદર ફૂલ ઊગ્યું હતું, એ ખરી ગયું છે. મેં બહુ જતનથી એને ઉગાડયું હતું. મને દુઃખ થયું. હવે હું એ દુઃખને ખંખેરીને ફરીથી નવું ફૂલ ઉગાડીશ. એને જીવીશ. એક દિવસ એ પણ ખરી જશે. દીકરા, કંઈ જ પરમેનન્ટ નથી તો પછી સંબંધ ક્યાંથી કાયમી હોવાના?